**Bygdøy skole**

Oslo, den 09.03.2022

**Referat fra driftsstyremøte onsdag 09.03.2022**

Til stede: Astrid Giskegjerde, Svein G. Olsen, Famke Van Veen, Marit K. Sømme, Ole Jacob Kjendlie, Anne Lise Bergenheim, Gloria Masika, Tommy Gilen

Fravær: Ina Gilbo

**Sak 12/22 Godkjenning av innkalling og dagsorden**

Vedtak: Innkalling og dagsorden er godkjent.

**Sak 13/22 Godkjenning av protokoll fra styremøtet 19.01.22**

Vedtak: Protokoll fra styremøtet 19.01.22 er godkjent.

**Sak 14/22 Konstituering av DS**

Valg av leder og nestleder: FAU har ikke valgt nye kandidater til driftsstyret.

Vedtak: Astrid Giskegjerde sitter ut skoleåret som leder så sant FAU ikke oppnevner en ny kandidat før den tid. Tommy Gilen velges til nestleder ut desember. Rettet 22.03.2022 til: Astrid Giskegjerde gjenvelges som leder og Tommy Gilen gjenvelges som nestleder for 2022».

**Sak 15/22 Årsregnskap og disponering av merforbruk**

Merforbruket bærer skolen med seg, og arbeider aktivt for å redusere merforbruket både på skolen og på BAKS. Det er gjort konkrete tiltak i BAKS.

Vedtak: Årsregnskapet med disponering av merforbruket er godkjent med følgende kommentar: Driftsstyret mener det er urealistisk å dekke inn merforbruket over fremtidig drift.

**Sak 16/22 Fullstendighetserklæringen**

Rektor la fram fullstendighetserklæringen.

Fullstendighetserklæringen redegjør for at det ikke finnes misligheter eller mislighold av regnskap, ressurser eller materiell som skolen har ansvar for.

Vedtak:Fullstendighetserklæringen tas til etterretning og godkjennes.

**Sak 17/22 Finansieringen av Osloskolene**

DS ble orientert om initiativ og prosesser opp mot politisk nivå.

Flere vestkantskoler sliter med økonomien. Det er i den forbindelse tatt initiativ til en samlet henstilling til bystyret fra flere FAU. Ressursfordelingsmodellen og det lave elevtallet slår uheldig ut for Bygdøy skole, og gjør det vanskelig å drifte skolen forsvarlig og gi elevene det tilbudet de har krav på.

**Sak 18/22 Bygg/oppgradering**

Forskjellige initiativ er tatt med tanke på å få oppgradert skolen med nødvendige spesialrom og utstyr som speiler læreplanen.

DS har tatt et initiativ direkte til bystyret, og det ble gjort et enstemmig vedtak om at behovet på Bygdøy skole skal utredes nærmere.

Skolen har også sendt inn et behov til Avdeling for skoleanlegg. Det er lite midler til rehabilitering der. Oslobygg har ansvaret for bygget og har noen midler til ombygging og oppgradering, men også de har fått skåret ned sine budsjetter.

Personalrommet er på budsjettet nå og oppgraderes innen kort tid. Mat og helse-rommet oppgraderes i 2023.

**Sak 19/22 Skole- og klassemiljø**

-Status på aktivitetsplaner og generelt om klassemiljøarbeid: Det er en rolig periode på skolen nå og få aktivitetsplaner. Skolen skal velge et nytt forebyggende program for arbeidet med skolemiljøet. Elevmeglingen fungerer godt. Internt er det et godt lag rundt eleven, men eksterne har vært lite til stede under pandemien.

-Orientering om lokal trivselsundersøkelse: Skolen gjennomfører årlig en lokal undersøkelse, i tillegg til den sentralt gitte som ble gjennomført i høst. Resultatene er jevnt over gode. Lærerne har analysert resultatene på trinn og følger opp den enkelte elev med samtaler.

**-**«Skoledagen» - det vil bli arrangert en felles dag for hele skolen tirsdag 14.juni med mange ulike aktiviteter. Denne skal kombineres med skolenes sangdag.

**Sak 20/22 Foreldreundersøkelsen**

Ledelsen orienterte om resultatene fra lokal foreldreundersøkelse: Det er mange gode tall og innspill fra foresatte. Skolen tar med innspillene i det videre arbeidet, særlig tilbakemeldingen vedr. læremidler og det digitale.

**Sak 21/22 Orientering fra rektor**

- Lærer- og bemanningssituasjon: to nye tilsatte fra 01.08.

-Seminar; bestilt til planleggingsuka i august.

- Prosess IKT og valg av læremidler for neste skoleår

-17. mai – barnetog i sentrum dette året

**Sak 22/22 Eventuelt**

**Rektorrekruttering:** DS-leder informerte. Tre kandidater er innkalt til intervju.

**Neste møte:** Hvem sitter hvor lenge i DS?

Astrid Giskegjerde Svein G. Olsen

Leder av driftsstyret rektor/sekretær i driftsstyret